**Проф. др МИЛОВАН ПЕЦЕЉ**

Проф. др Милован Пецељ рођен је 15. децембра 1949. у Гајдобри (Србија). На Природно-математичком факултету у Новом Саду, одсјек географије, дипломирао је 1976, магистрирао 1983. и докторирао 1989. године.

Биран је у звање доцента 1990. на Природно-математичком факултету у Сарајеву, ванредног професора 1997. на Природно-математичком факултету Универзитета у Приштини, а y звање редовног професора 2003. године на Филозофском факултету у Источном Сарајеву (за предмет климатологија са метеорологијом).

Поред редовних наставних обавеза обављао је низ одговорних дужности, међу којима:

* декан Филозофског факулета Универзитета у Источном Сарајеву (1999−2005);
* члан Већа научних области грађевинско-урбанистичких наука Универзитета у Београду у два мандата, од 2007. до 2014. године;
* други потпредсједник Међународне комисије Кошаркашког савеза БиХ (2005);
* члан Главног одбора СПКД „Просвјета“ (2005−2008);
* министар просвјете и културе у Влади Републике Српске (2005);
* руководилац реформе високог образовања у Републици Српској (2004−2006).

Боравио је на универзитетима у Харкову, Кијеву, Москви и Симферопољу. Био је главни и одговорни уредник часописа: „Географски лист” (1984−1987) и часописа Филозофског факултета „Радови” (1999−2005). Изабран је у „Межнационалная Академия Гуманитарних и Естанствених наук” имени кнъзе Щербатовик, Москва (2001).

Добитник је награде „Владимир Ћоровић“ за књигу „Јевто Дедијер – живот и дело) „за најбоље научно дјело објављено 2009. и 2010. године на српском језику“.

Опус проф. Пецеља садржи 230 библиографских јединица, од тога 16 књига, 21 рад у часописима са СЦИ листе, значајан број радов ана конгресима и у лиценцираним часописима из Србије и Републике Српске и два тематска зборника радова. Према подацима индекса научних цитата Рефералног центра Универзитетске библиотеке „Светозар Марковић“ у Београду, у бази Web of science (WOS-SCI), маја 2018. године пронађено је 97 цитата, а вриједност Хиршовог индекса износи 5.

За иностраног члана Академије наука и умјетности Републике Српске изабран 21. Децембра 2018. године.